इससे पहले मयकेश्वर सिंह ने अपनी ही पार्टी से नाराज होकर इस्तीफे की धमकी दी थी। बीजेपी सूत्रों के मुताबिक मयंकेश्वर सिंह इन दिनों अपनी ही पार्टी के कुछ नेताओं और अफसरों से खासे नाराज चल रहे हैं। इसी को लेकर मयंकेश्वर बुधवार को राजधानी लखनऊ पहुंचे थे। गौरतलब है कि अमेठी जिले के तिलोई क्षेत्र के बीजेपी विधायक मयंकेश्वर शरण सिंह अपनी उपेक्षा से नाराज चल रहे हैं। चर्चा है कि उन्हें शिकायत अपने ही जिले के राज्यमंत्री सुरेश पासी और केंद्रीय मंत्री स्मृति ईरानी से है। दोनों मंत्रियों के आगे प्रशासन उनकी नहीं सुन रहा है, जिसकी वजह से वह अपने क्षेत्र की जनता की समस्याओं का समाधान नहीं कर पा रहे हैं।